ବ୍ରିସବେନ୍, ୧୬/୦୧ଃ ଅଷ୍ଟ୍ରେଲିଆର ବ୍ରିସବେନ୍ରେ ଚାଲିଥିବା ଭାରତ-ଅଷ୍ଟ୍ରେଲିଆ ଟେଷ୍ଟ ସିରିଜ୍ ରେ ଭାରତର ଯୁବ ଏବଂ ଅନଭିଜ୍ଞ ବୋଲର୍ ଚମତ୍କାର ବୋଲିଂ କରିଛନ୍ତି । ଚତୁର୍ଥ ବା ଶେଷ ଟେଷ୍ଟ ମ୍ୟାଚ୍ ରେ ଆଷ୍ଟ୍ରେଲିଆକୁ ୫୮ ରନ୍ ଭିତରେ ୫ଟି ୱିକେଟ୍ ନେଇ ପାଭିଲିୟନ୍ର ରାସ୍ତା ଦେଖାଇଥିଲେ । କଙ୍ଗାରୁ ଟିମ୍ ତାର ପ୍ରଥମ ପାଳିରେ ୩୬୯ ରନ୍ କରି ସମସ୍ତ ୱିକେଟ୍ ହାରାଇଥିଲା ।
ଭାରତୀୟ ଦଳର ପ୍ରଥମ ପାଳିରେ ଟି. ନଟରାଜନ, ଶର୍ଦ୍ଦୁଲ ଠାକୁର ଏବଂ ୱାଶିଂଟନ୍ ସୁନ୍ଦର ୩ଟି ଲେଖାଁଏ ୱିକେଟ୍ ନେଇଥିଲେ ଏବଂ ମହମ୍ମଦ ସିରାଜ ଗୋଟିଏ ୱିକେଟ୍ ନେଇ ଅଷ୍ଟ୍ରେଲିଆକୁ ଆଗକୁ ବଢ଼ିବାକୁ ଦେଇନଥିଲେ । ଭାରତର ଏହି ଅନଭିଜ୍ଞ ବୋଲରଙ୍କ ପ୍ରଦର୍ଶନକୁ ଏଥିପାଇଁ ତାରିଫ୍ କରାଯିବା ଉଚିତ୍ କି, ସେମାନଙ୍କ ପାଖରେ ଟେଷ୍ଟ କ୍ରିକେଟ୍ର ଅଭିଜ୍ଞତା ନାହିଁ ଏବଂ ସାମ୍ନାରେ ଅଷ୍ଟ୍ରେଲିଆ ଭଳି ବଡ଼ ଟିମ୍ ଛିଡ଼ା ହେବା ସତ୍ତ୍ୱେ ସେମାନେ ଦଳ ପାଇଁ ଭଲ ଖେଳିଛନ୍ତି ।
ସିରିଜର ଶେଷ ମ୍ୟାଚ୍ରେ ଡେବ୍ୟୁ କରିଥିବା ବୋଲର ନଟରାଜନ ଏବଂ ୱାଶିଂଟନ୍ ସୁନ୍ଦର କମାଲ୍ କରି ଦେଖାଇଛନ୍ତି । ୩-୩ ୱିକେଟ୍ ନେଇ ନିଜ ନାମରେ ବଡ଼ ରେକର୍ଡ କରିଛନ୍ତି । ଏହି ଯୋଡ଼ି ତାଙ୍କର ପ୍ରଥମ ଟେଷ୍ଟ ମ୍ୟାଚ୍ ରୁ ହିଁ ଝଟକିଛନ୍ତି । ଦୀର୍ଘ ୭୨ ବର୍ଷ ପରେ ଏପରି ଦେଖିବାକୁ ମିଳିଛି । ଯେଉଁଥିରେ ଭାରତ ତରଫରୁ ଦୁଇ ଖେଳାଳୀ ମ୍ୟାଚ୍ ରେ ଡେବ୍ୟୁ କରିବା ପରେ ଗୋଟିଏ ଟେଷ୍ଟ ପାଳିରେ ୩ ୱିକେଟ୍ କ୍ଲବ୍ରେ ସାମିଲ୍ ହୋଇଛନ୍ତି । ତେବେ ଟି. ନଟରାଜନ ଓ ୱାଶିଂଟନ୍ ସୁନ୍ଦରଙ୍କ ପୂର୍ବରୁ ଭାରତ ତରଫରୁ ଖେଳିଥିବା ମଣ୍ଟୁ ବାନାର୍ଜି ଏବଂ ଗୁଲାମ ଅହମ୍ମଦ ୧୯୪୮-୧୯୪୯ରେ ୱେଷ୍ଟଇଣ୍ଡିଜ୍ ବିପକ୍ଷ କୋଲକାତା ଟେଷ୍ଟର ଡେବ୍ୟୁ ମ୍ୟାଚ୍ରେ ୪-୪ ୱିକେଟ୍ ନେଇଥିଲେ ।
